สหกรณ์แท็กซี่กู้ธกส.100ล้าน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — สหกรณ์แท็กซี่สยาม จีบ ธ.ก.ส. ขอกู้ 100 ล้านบาท เปิดเงื่อนไขให้ทั้งรถใหม่ รถเก่า 
นายลักษณ์ วจนานวัช ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ในต้นเดือน ก.พ.นี้ ธนาคารจะสามารถเริ่มปล่อยสินเชื่อตามโครงการประชาวิวัฒน์ วงเงิน 400 ล้านบาท ให้กับกลุ่มแท็กซี่ มอเตอร์ไซค์รับจ้างและแม่ค้าหาบเร่แผงลอย ล่าสุดมีกลุ่มสหกรณ์แท็กซี่หลายแห่งให้ความสนใจ เช่น กลุ่มสหกรณ์แท็กซี่สยาม ที่ได้ยื่นขอสินเชื่อมาแล้ว100 ล้านบาท ขณะนี้ยังอยู่ระหว่างการพิจารณา
สำหรับเงื่อนไขการปล่อยสินเชื่อให้กลุ่มแท็กซี่ วงเงินรวม 200 ล้านบาท ปล่อยต่อรายไม่เกิน 8 แสนบาท โดย ธ.ก.ส.จะปล่อยสินเชื่อให้เป็นรายกลุ่มสหกรณ์เท่านั้น โดยคิดดอกเบี้ยปีละ 6.75% แบบลดต้นลดดอกซึ่งสหกรณ์อาจนำไปปล่อยกู้ต่อให้กับสมาชิก โดยคิดดอกเบี้ยไม่เกิน 12% 
“สินเชื่อแท็กซี่จะปล่อยให้ทั้งผู้ที่ต้องการนำเงินไปซื้อรถใหม่ และผู้ที่ต้องการนำเงินไปรีไฟแนนซ์ แต่ก็จะยึดแนวทางการปล่อยสินเชื่อผ่านกลุ่มสหกรณ์ก่อน ส่วนกรณีที่จะขอเป็นรายบุคคลก็สามารถทำได้ แต่ก็จะมีการสืบประวัติค่อนข้างละเอียด ขณะเดียวกันก็จะยึดว่าลูกค้าเชื่อมโยงกับ ธ.ก.ส.หรือไม่ ซึ่งขณะนี้พบว่าส่วนใหญ่กว่า 7580% ของผู้ที่ขับแท็กซี่ใน กทม. เคยเป็นลูกค้าของ ธ.ก.ส.” นายลักษณ์ กล่าว
ขณะที่มอเตอร์ไซค์รับจ้าง และหาบเร่แผงลอย ได้เตรียมวงเงินไว้ 200 ล้านบาท โดยจะปล่อยให้วิสาหกิจชุมชนและลูกค้า ธ.ก.ส.ที่รวมกลุ่ม 5 คนขึ้นไป รายละไม่เกิน 1 แสนบาท ดอกเบี้ย 6.75%